**NOTĂ INFORMATIVĂ**

**la proiectul Ordinului ministrului finanţelor cu privire la aprobarea Regulamentului privind evaluarea calităţii şi raportarea activităţii de audit intern în sectorul public**

Proiectul Ordinului ministrului finanţelor cu privire la aprobarea Regulamentului privind evaluarea calităţii şi raportarea activităţii de audit intern în sectorul public este elaborat întru realizarea prevederilor art. 28 şi art.29, litera b) şi litera c), din Legea privind controlul financiar public intern nr.229 din 23 septembrie 2010 (Monitorul Oficial, 2010, nr.231-234, art.730).

Elaborarea acestui proiect prezintă o necesitate imperativă pentru dezvoltarea în continuare a funcţiei de audit intern în sectorul public şi are menirea să asigure conformitatea activităţii unităţilor de audit intern (în continuare, UAI) cu cadrul de reglementare, precum şi să sporească eficienţa şi eficacitatea activităţii de audit intern.

Regulamentul stabileşte forma şi modul de efectuare a autoevaluării calităţii activităţii de audit intern de către UAI, modul de întocmire, termenul şi periodicitatea prezentării de către UAI a Raportului privind activitatea de audit intern în sectorul public, precum şi modul de evaluare externă a activităţii de audit intern.

Prevederile prezentului Regulament se aplică UAI din cadrul autorităţilor administraţiei publice centrale şi locale, instituţiilor publice, precum şi autorităţilor/instituţiilor autonome, care gestionează mijloace ale bugetului public naţional.

Proiectul nominalizat nu presupune cheltuieli financiare suplimentare.

**VICEMINISTRU Maria CĂRĂUŞ**